CELEX: 32015D2103
Language: fi
Date: 2015-11-16 00:00:00
Title: Neuvoston päätös (EU) 2015/2103, annettu 16 päivänä marraskuuta 2015, Euroopan yhteisön sekä Tanskan hallituksen ja Grönlannin maakuntahallituksen välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja pöytäkirjan väliaikaisesta soveltamisesta

21.11.2015   
            
            
               FI
            
            
               Euroopan unionin virallinen lehti
            
            
               L 305/1
            
         NEUVOSTON PÄÄTÖS (EU) 2015/2103,
   annettu 16 päivänä marraskuuta 2015,
   Euroopan yhteisön sekä Tanskan hallituksen ja Grönlannin maakuntahallituksen välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja pöytäkirjan väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvosto antoi 28 päivänä kesäkuuta 2007 asetuksen (EY) N:o 753/2007 (1) Euroopan yhteisön sekä Tanskan hallituksen ja Grönlannin maakuntahallituksen välisen kalastuskumppanuussopimuksen, jäljempänä ’kalastuskumppanuussopimus’, tekemisestä.
            
         
               (2)
            
            
               Kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan nykyisen pöytäkirjan voimassaolo päättyy 31 päivänä joulukuuta 2015.
            
         
               (3)
            
            
               Neuvosto valtuutti komission neuvottelemaan uudesta kalastuskumppanuussopimukseen liitettävästä pöytäkirjasta, jossa unionin aluksille myönnetään kalastusmahdollisuuksia Grönlannin kalastusalueella. Näiden neuvottelujen päätteeksi parafoitiin uusi pöytäkirja, jäljempänä ’pöytäkirja’, 20 päivänä maaliskuuta 2015.
            
         
               (4)
            
            
               Unionin alusten kalastustoiminnan jatkumisen varmistamiseksi ja pöytäkirjan 14 artiklan mukaisesti sitä olisi sovellettava väliaikaisesti 1 päivästä tammikuuta 2016.
            
         
               (5)
            
            
               Pöytäkirja olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,
            
         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa Euroopan yhteisön sekä Tanskan hallituksen ja Grönlannin maakuntahallituksen välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehty pöytäkirja, jäljempänä ’pöytäkirja’, unionin puolesta sillä varauksella, että pöytäkirjan tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
   3 artikla
   Pöytäkirjaa sovelletaan sen 14 artiklan mukaisesti sen tekemistä varten tarvittavien menettelyjen päätökseen saattamiseen asti väliaikaisesti 1 päivästä tammikuuta 2016 lukien.
   4 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 16 päivänä marraskuuta 2015.
      
         
            Neuvoston puolesta
         
         
            Puheenjohtaja
         
         F. ETGEN
      
   
   
      (1)  Neuvoston asetus (EY) N:o 753/2007 annettu 28 päivänä kesäkuuta 2007, Euroopan yhteisön sekä Tanskan hallituksen ja Grönlannin maakuntahallituksen välisen kalastuskumppanuussopimuksen tekemisestä (EUVL L 172, 30.6.2007, s. 1).